stanford-oval/wikipedia huggingface dataset:
Mikko Roiha

Mikko Aleksi Roiha (s. 7. joulukuuta 1971 Helsingin maalaiskunta) on suomalainen teatteriohjaaja.
Elämä ja ura

Roiha opiskeli Tampereen yliopiston näyttelijäntyön laitoksella 1993–1994. Hän valmistui taiteen kandidaatiksi vuonna 1997 Taideteollisen korkeakoulun elokuvataiteen osastolta pääaineenaan ohjaaminen ja käsikirjoittaminen.
Vuosina 1998–1999 Roiha työskenteli ohjaajana Kajaanin kaupunginteatterissa ja vuosina 2001–2003 Seinäjoen kaupunginteatterin johtajana. Hän on ohjannut näytelmiä myös Kouvolan Teatterille, Joensuun, Vaasan, Oulun ja Kuopion kaupunginteattereille sekä Rakastajat-teatterille, Koko-teatterille, Lilla Teaternille, Tampereen Työväen Teatterille ja Tanssiteatteri Minimille.
Roiha tunnetaan erityisesti klassisten näytelmien moderneista ohjauksista, joista hän sai näyttämötaiteen valtionpalkinnon vuonna 2008. Hän on sovittanut uudelleen muun muassa Hella Wuolijoen Niskavuori-näytelmiä. Roiha on sovittanut näytelmiksi myös muun muassa Pirkko Saision omaelämäkerrallisia teoksia.
Roiha asuu Berliinissä. Hän on avoimesti homoseksuaali. Vuosina 1992–1993 Roiha näytteli baarimikko Timoa satiirisarjassa Hyvät herrat.
Teatteriohjauksia

Maailman laidalla (1998), Vapaa teatteri
Niskavuoren Heta (1999), Kajaanin kaupunginteatteri
Niskavuoren naiset (1999), Rakastajat-teatteri (Pori)
Valokuvavarkaat (1999), Seinäjoen kaupunginteatteri
Tohvelisankarin rouva (2001), Kouvolan Teatteri
Anna Liisa, Joensuun kaupunginteatteri (2000) ja Vaasan kaupunginteatteri (2003, myös lavastus)
Niskavuoren nuori emäntä (2001), Seinäjoen kaupunginteatteri
Pesärikko (2003), Seinäjoen kaupunginteatteri
Elämä ja kuolema (2004), Oulun kaupunginteatteri
Kovan onnen lapsia (2004), Kuopion kaupunginteatteri (myös lavastus)
Kipinähai (2004), Tampereen yliopiston näyttelijäntyön laitos (myös lavastus)
Kolme sisarta (2004), Lilla Teatern
Pienin yhteinen jaettava (2006), Teatteri Turmio/Tampereen Työväen Teatteri/Oulun kaupunginteatteri
Seitsemän veljestä (2008), Tampereen Työväen Teatteri
Sulaketta lainaamassa (2008), Tanssiteatteri Minimi (myös käsikirjoitus ja lavastus)
Juha (2010), Tanssiteatteri Minimi/Korjaamo Teatteri/Seinäjoen ja Turun kaupunginteatterit (myös käsikirjoitus ja lavastus)
Vincent River (2010), Vapaa Teatteri/Korjaamo Teatteri/Tampereen Työväen Teatteri/Turun ja Lahden kaupunginteatterit (myös lavastus)
Villisorsa, Tampereen Työväen Teatteri/Lahden kaupunginteatteri (myös dramatisointi ja lavastus)
Kenttä, Vapaa Teatteri/Korjaamo Teatteri/Kajaanin ja Vaasan kaupunginteatterit
Vastarinta, Vapaa Teatteri/Teatteri Jurkka/Jonsuun kaupunginteatteri
Sylvi, Vapaa Teatteri/Klockriketeatern/Turun ruotsalainen teatteri/Wasa Teater/Kokkolan ja Savonlinnan teatterit/Riksteatern (myös sovitus ja lavastus)
Lähde
Palkinnot ja tunnustukset

valtion viisivuotinen taiteilija-apuraha 2007
näyttämötaiteen valtionpalkinto 2008
taiteilijaprofessorin kymmenvuotinen apuraha 2015
Lähde
Aiheesta muualla

Vinberg-Mäkinen, Mirja: Esittely: Mikko Roiha Näytelmät.fi. 2008.
| --- | --- |
Auktoriteettitunnisteet: Henkilöt :  Yle
Rooman–sassanidien sota (283)

Rooman–sassanidien sota käytiin Rooman valtakunnan ja sassanidien Persian välillä vuonna 283. Roomalaisten joukkojen komennossa oli keisari Carus, hänen poikansa Numerianus ja pretoriaaniprefekti Aper. Persialaisia komensi kuningas Bahram II.
Sen jälkeen kun persialaiset vangitsivat Rooman keisari Valerianuksen kesällä 260, roomalaiset olivat suunnitelleet sotaretkeä persialaisia vastaan. Aurelianus ja Probus suunnittelivat kummatkin hyökkäystä Persiaa vastaan, mutta he saivat surmansa ennen sitä. Viimein vuonna 282 valtaan noussut Carus pystyi toteuttamaan kauan lykkääntyneen sotaretken. Hän jätti vanhemman poikansa Carinuksen huolehtimaan valtakunnan läntisiä provinsseja kun lähti itse nuoremman poikansa Numerianuksen ja pretoriaaniprefekti Aperin kanssa persialaisia vastaan. Sassanidien valtakunta oli tuolloin heikentynyt eikä näin ollen pystynyt puolustautumaan roomalaisia vastaan. Sidonius Apollinariksen mukaan Caruksen armeija hyökkäsi ensin Armenian suuntaan, jonka jälkeen se kääntyi etelään Tigristä pitkin. Carus pääsikin nopeasti Persian pääkaupunkiin Ktesifoniin asti ja antoi ryöstää tämän. Hän suunnitteli hyökkäävänsä vielä kauemmas itään kun yllättäen kuoli heinä- tai elokuussa 283. Konflikti Rooman ja sassanidien Persian välillä jatkui vuonna 296.
Rommel (D187)

| Rommel |
| --- | --- |
 Rommel NATO-harjoituksissa 1986

Aluksen vaiheet
Rakentaja:  Bath Iron Works, Bath, Maine
Kölinlasku:  22. elokuuta 1967
Laskettu vesille:  1. helmikuuta 1969
Palveluskäyttöön:  2. toukokuuta 1970
Poistui palveluskäytöstä:  30. syyskuuta 1998
Loppuvaihe:  romutettu 2004
Tekniset tiedot
Uppouma:  4 460 t
Pituus:  134 m
Leveys:  14 m
Syväys:  6,4 m
Koneteho:  70 000 hv (51 MW)
Nopeus:  33 solmua
Miehistöä:  337
Aseistus
Aseistus:  2 × 127 mm/L54 Mk 42 Mod 10 -tykkiä 2 × 20 mm ilmatorjuntatykkiä 1 × ohjustenlaukaisualusta SM1 tai Harpoon ohjuksille 2 × RAM-ohjuksen laukaisualustaa 1 × ASROC sukellusveneentorjuntaheitin 6 × 324 mm Mk 32 Mod 7 -torpedoputkea
Rommel (runkonumero D187) oli kolmas ja viimeinen Saksan liittotasavallan laivaston ja myöhemmin yhdistyneen Saksan laivaston Lütjens-luokan ohjushävittäjä.
Valmistus

Alus tilattiin Bath Iron Worksilta Yhdysvalloista, missä köli laskettiin 22. elokuuta 1967. Alus laskettiin vesille 1. helmikuuta 1969 kumminaan sotamarsalkka Erwin Rommelin leski Lucie Maria Rommel ja otettiin palvelukseen 2. toukokuuta 1970.
Aluksen kattila muutettiin 1970-luvun lopulla käyttämään kevyttä polttoöljyä ja 1980-luvun alussa asejärjestelmät uusittiin. Alus palasi palvelukseen modernisoinnin päätyttyä 26. heinäkuuta 1985.
Palvelus

Rommel liitettiin palvelukseen otettaessa Kieliin sijoitettuun 1. hävittäjälaivueeseen (saks. 1. Zerstörergeschwader). Alus määrättiin 30. syyskuuta 1998 palveluksesta poistettavaksi. Se siirrettiin Wilhelmshaveniin, jossa sitä käytettiin sisaralusten Lütjensin ja Möldersin varaosina. Alus romutettiin 2004 Turkissa.
Aiheesta muualla

Hävittäjä Rommel (Arkistoitu – Internet Archive)(saksaksi)
Lütjens-luokan hävittäjät
Rooman piiritys (537–538)

Rooman piiritys käytiin vuosina 537–538 Rooman kaupunkia hallinneiden Itä-Rooman joukkojen ja sitä piirittäneiden ostrogoottien välillä. Piiritys kesti yli vuoden, helmi–maaliskuusta 537 maaliskuuhun 538, ja sen aikana roomalaisten joukkojen komentaja, sotapäällikkö Belisarius torjui goottien kuninkaan Vitigesin johtamien joukkojen hyökkäykset. Gootit perääntyivät, kun toinen roomalaisarmeija oli vallannut Ariminumin (nykyinen Rimini) ja uhkasi goottivaltakunnan pääkaupunkia Ravennaa.
Rock ’n’ Roll Bolero

| ”Rock ’n’ Roll Bolero” Slade |
| --- | --- | --- |

Singlen tiedot
 B-puoli: ”It’s Alright Buy Me”
 Äänitetty : heinäkuu 1978
 Julkaistu: 13. lokakuuta 1978
 Formaatti: 7" single
 Tekijä(t): Noddy Holder, Jim Lea
 Tuottaja(t): Noddy Holder, Jim Lea, Dave Hill, Don Powell
 Kesto: 04.04
 Levy-yhtiö: Barn Records
Sladen muut singlet
| ”Give Us a Goal” 1978 | ”Rock ’n’ Roll Bolero” 1978 | ”Ginny, Ginny” 1979 |
Rock ’n’ Roll Bolero on brittiläisen Slade-yhtyeen 13. lokakuuta 1978 singlenä julkaisema musiikkikappale. Musiikillisesti se on Sladelle epätyypillinen diskovaikutteinen levytys, eikä sitä julkaistu millään yhtyeen studioalbumilla. Single ei saavuttanut menestystä eikä noussut Britannian myyntilistalle.
Kappaleen kirjoittivat Sladen jäsenet Noddy Holder ja Jim Lea. Se oli samalla yhtyeen ensimmäinen Slade-nimellä julkaistu single, jonka sen jäsenet tuottivat itse manageri Chas Chandlerin sijaan. Chandler tuotti kuitenkin singlen B-puolen ”It’s Alright Buy Me”. Ranskalaisessa painoksessa ”It’s Alright Buy Me” oli poikkeuksellisesti A-puoli ja ”Rock ’n’ Roll Bolero” B-puoli.
Työstö

”Rock ’n’ Roll Bolero” äänitettiin alun perin kesäkuussa 1978 työnimellä ”I’ve Been Rejected”. Heinäkuussa yhtye uudelleenäänitti sen Portland-studioilla Lontoossa. Se oli yhtyeen ensimmäinen Slade-nimellä julkaistu single, jonka sen jäsenet tuottivat itse manageri Chas Chandlerin sijaan.
Sladen solisti-kitaristi Noddy Holder kertoi radiohaastattelussa singlen julkaisun aikaan:
»Se on ensimmäinen single, jonka tuotimme itse. Keskustelimme Chasin (Chandler) kanssa, joka on aina tuottanut levymme viimeisen yhdeksän vuoden ajan, ja meistä alkoi tuntua, että olemme vähän pattitilanteessa. Kävimme asian läpi, ja Chas sanoi meille: ’Oli ajan kysymys, milloin alatte tuottaa itseänne tai tulla tuotantopuolelle.»
Tyyli

Musiikkinäyte
Alle 10%:n näyte kappaleesta.
Äänitiedostojen kuunteluohjeet
Jukka Perttusen ja Keijo Väistön kirjoittama kirja Slade – hämmästyttävä rock’n’roll syndrooma kuvaa ”Rock ’n’ Roll Boleroa” kummajaiseksi Sladelle niin sanoitukseltaan, sovitukseltaan kuin tyyliltäänkin. Diskorytminsä vuoksi kirja vertaa sitä saksalaiseen, Hansa Recordsin julkaisemaan musiikkiin, kuten Boney M:ään. Kappaleessa on kuitenkin myös pianolla alkava, toistuva boleromainen melodiakulku. Noddy Holderin mukaan kappale on kaupallinen ja yhtyeelle hyvin erilainen.
Sladessa ensisijaisesti bassoa soittava Jim Lea soitti yhtyeen levytyksellä pitkästä aikaa sähköviulua. Hän oli soittanut sitä ensimmäisen kerran vuonna ilmestyneellä 1971 singlellä ”Coz I Luv You”.  Holderin mukaan myös runsaat viulut tekevät kappaleesta Sladelle epätyypillisen.
Kappaleen sanoitus sijoittuu Meksikoon, ja Noddy Holder esiintyy vuoroin Mescalerona, Comancherona ja Avalerana, joka kertoo tulleensa hakemaan laulun neitoa.
Jim Lea kertoi kappaleesta Sladen fanikerhon haastattelussa vuonna 1979:
»”Rock ’n’ Roll Bolerosta” sanottiin että se oli erilaista Sladelle, mutta se oli tavallista verrattuna kaikkeen muuhun mitä siihen aikaan oli liikkeellä. Mutta diggaan todella siitä levystä! [...] Se (kappale) on hyvä levyllä, mutta ajattelemme siinä, että emme ole oma itsemme.»
Julkaisu ja vastaanotto > Myynti ja painokset

Barn Records julkaisi ”Rock ’n’ Roll Bolero” -singlen 13. lokakuuta 1978. Sen julkaisun aikaan Sladen suosio oli alamaissa, eikä ”Rock ’n’ Roll Bolero” noussut Britanniassa singlelistalle. Single vaipui unohduksiin, eikä kappaletta ole julkaistu monella kokoelmallakaan. Vasta vuonna 2006 se ilmestyi kattavalla neljän CD-levyn The Slade Boxilla. ”Rock ’n’ Roll Boleroa” ei julkaistu alun perin millään yhtyeen studioalbumilla, mutta se oli mukana bonuskappaleena Whatever Happened to Slade -albumin (1977) vuonna 2007 julkaistulla remasteroidulla versiolla.
Single ilmestyi 7-tuumaisena vinyylilevynä, ja ”Rock ’n’ Roll Bolero” A-puolenaan siitä on olemassa brittiläinen, belgialainen ja saksalainen painos. Brittiläisessä painoksessa ei ollut lainkaan kuvakantta vaan ainoastaan valkoinen singlepussi.
Singlen B-puolella julkaistiin kappale ”It’s Alright Buy Me”, jonka tuotti yhtyeen jäsenten sijaan Chas Chandler. Ranskassa päätettiin muista maista poiketen laittaa ”It’s Alright Buy Me” A-puolelle ja ”Rock ’n’ Roll Bolero” B-puolelle. Tämäkään single ei kuitenkaan menestynyt kaupallisesti. ”It’s Alright Buy Me” on hieman 1960-lukuvaikutteinen rockkappale, jonka Noddy Holderin kirjoittamassa sanoituksessa käsitellään kiertue-elämää sekä sitä, kuinka rockmuusikon on pakko yrittää ”myydä itseään” maineensa eteen. Kappale kirjoitetaan joskus virheellisesti muodossa ”It’s Alright by Me”. Perttusen ja Väistön Slade-kirjan mukaan singlen materiaali on ”sen verran vireää”, että kumpi tahansa kappaleista olisi voinut olla yhtä hyvin A-puoli. Myös ”It’s Alright Buy Me” julkaistiin myöhemmin albumin Whatever Happened to Slade remasteroidun version bonuskappaleena.
Julkaisu ja vastaanotto > Arvioita

Record Mirror -lehden arvostelussa kirjoitettiin, että kappale on pehmeämpää Sladea, josta puuttuvat Noddy Holderin riehakas laulu ja ryskivät kitarat. Lehdessä todettiin yhtyeen olevan hitin tarpeessa ja että ”Rock ’n’ Roll Bolero” voisi olla sellainen. Superpop arvosteli samana vuonna 1978 Sladen uuden livealbumin Slade Alive Vol II. Lehti piti sen ainoana valituksen aiheena sitä, että siltä puuttuu viimeisin single ”Rock ’n’ Roll Bolero”, joka on ”epäilemättä klassikko”.
Sladen faniklubilaiset äänestivät vuonna 1986 ”Rock ’n’ Roll Boleron” yhtyeen toiseksi parhaaksi kappaleeksi, josta ei tullut hittisingleä.
Singlen sisältö

Rock ’n’ Roll Bolero – 4.04
It’s Alright Buy Me – 3.20
Kokoonpano

Noddy Holder – laulu, rytmikitara, tuottaja
Dave Hill – soolokitara, taustalaulu, tuottaja
Jim Lea – sähköviulu, bassokitara, taustalaulu, tuottaja
Don Powell – rummut, tuottaja
Rokuan kansallispuisto

Rokuan kansallispuiston tunnus
| --- | --- |
Sijainti:  Pohjois-Pohjanmaa Suomi
Lähin kaupunki:  Oulu
Pinta-ala:  15 km²
| --- | --- |
Tyyppi:  Kansallispuisto 
Perustettu:  1956
Kävijämäärä:  47 700 (2023)
Hallinto:  Metsähallitus
muokkaa - muokkaa wikitekstiä - muokkaa Wikidataa
Rokuan kansallispuisto sijaitsee Muhoksen, Utajärven ja Vaalan kuntien alueella, Pohjois-Pohjanmaan maakunnassa. Puisto on perustettu vuonna 1956 suojelemaan Rokuanvaaran harjumuodostuman arvokkaita luontotyyppejä ja maastonmuotoja. Erityisen kuuluisa puisto on luonnontilaisista karukkokankaistaan ja jääkauden muovaamista maastonmuodoistaan.
Rokuanvaaran harjumuodostuma syntyi viimeisimmän jääkauden loppuvaiheessa jäätikön sulamisvirtojen kasatessa paikalle runsaasti hienoa maa-ainesta. Rokuan maisemalle ominaisia piirteitä ovat jäkäliköt, mäntymetsät ja suppalammet.
Kansallispuistossa on merkittyjä reittejä, kota, tulentekopaikka ja luonto-opastustauluja. Patikkareitit yhdistävät kansallispuiston Rokuan alueen majoitus- ja opastuspalveluihin. Majoitusta voi tiedustella suoraan alueen yrityksistä.
Karun maaperän vuoksi puiston puusto on mäntyvaltaista, kenttäkerroksen kasvillisuutta hallitsevat jäkälät ja varvut, pensaskerroksen lajeja ei juuri ole. Rokuan kansallispuiston pinta-ala on 17 neliökilometriä. Puisto käsittää Rokuanvaaran harjumuodostuman arvokkaimman osan. Rokuanvaara on osa harjumuodostumaa, joka ulottuu Suomen itärajalta, Ilomantsista, Hailuodon saareen Oulun edustalle.
Rokuanvaaran alue sijaitsee Pohjois-Pohjanmaan maakunnassa, Muhoksen, Utajärven ja Vaalan kunnissa. Alueen kolme kuntaa kehittävät Rokuan matkailua yhteistyössä alueen majoitusyritysten ja Metsähallituksen kanssa. Rokuan alue kuuluu Rokua Unesco Global Geopark -kokonaisuuteen yhdessä Oulujokilaakson ja Oulujärven Niskanselän alueiden kanssa. Geopark-verkoston kohteet ovat geologisesti ainutlaatuisia kohteita, joissa geologia on otettu osaksi matkailua ja opetusta.
Matkailu ja urheilu

Rokuan maastossa kasvaa herkkutatteja ja kangasrouskuja sekä mustikkaa ja puolukkaa.
Alueen suppalammissa voi kalastaa ongella ja luvan hankkimalla vieheellä.
Majoitusta tarjoavat kylpylähotelli Rokua Health & Spa, erämaahotelli Rokuanhovi, lomahuoneistot ja vuokramökit. Hotellit tarjoavat pysäköintitilaa myös matkailuautoille ja -vaunuille.
Rokualla voi telttailla Kirvesjärvellä, Pookivaaralla, Pitkäjärvellä, Saarisella, Rokuanjärvellä ja Lianjärvellä. Pookivaaran huipulla on pieni, kaksi henkeä majoittava autiotupa, joka oli vuoteen 1975 saakka palovartijan asuntona. Metsäpalovaroituksen aikaan tulenteko on kiellettyä myös hormillisissa tulisijoissa.
Rokualla on vaihtelevassa, osin vaativassa maastossa kulkevia merkittyjä patikointireittejä noin 60 kilometriä ja hiihtolatuja noin 70 kilometriä, joista kuusi kilometriä valaistuja. Osa laduista (retkihiihtoladut) avataan kevätkaudelleselvennä. Aikuisten suomenmestaruuskilpailutselvennä Rokualla järjestettiin vuonna 1999, nuorten SM-kilpailutselvennä järjestettiin tammikuussa 2009.
Rokualla voi myös maastopyöräillä, sauvakävellä, lumikenkäillä, vaeltaa koiran kanssa ja fatbike-retkeillä. Rokua MTB Team ry järjestää vuosittain Rokua MTB- ja Rokua TrailRun -tapahtumat, kilpailukeskuksena toimii Rokua Health & Spa -hotelli.
Kirjallisuutta

Jurvelin, Pekka & Okkonen, Ilpo: Rokua – saari, jonka meri hylkäsi.  Oulu:  Utajärven kunta / Humanpolis Rokua – Osaamiskeskus, 2007.  ISBN 978-952-99942-0-5
Roomin neliö

Roomin neliö on n × n taulukko, jonka soluihin on järjestetty n+1 erilaista oliota siten, että:
Jokainen taulukon solu on joko tyhjä tai se sisältää järjestämättömän parin olioista
Jokainen olio esiintyy kerran ja vain kerran joka rivillä ja sarakkeessa (vrt. Sudoku)
Jokainen olioista muodostettu järjestämätön pari esiintyy tasan kerran taulukossa.
Alla on esimerkki seitsemännen asteen (n=7) Roomin neliöstä, joka on täytetty kokonaisluvuilla nollasta seitsemään:
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| 0,7 |  |  | 1,5 |  | 4,6 | 2,3 |
| 3,4 | 1,7 |  |  | 2,6 |  | 0,5 |
| 1,6 | 4,5 | 2,7 |  |  | 0,3 |  |
|  | 0,2 | 5,6 | 3,7 |  |  | 1,4 |
| 2,5 |  | 1,3 | 0,6 | 4,7 |  |  |
|  | 3,6 |  | 2,4 | 0,1 | 5,7 |  |
|  |  | 0,4 |  | 3,5 | 1,2 | 6,7 |
Roomin neliö on saanut nimensä professori Thomas Gerald Roomin (1902-1986) mukaan. On todistettu, että Roomin neliö astetta n on olemassa jos ja vain jos n on pariton, ei kuitenkaan 3 tai 5.
Ropititsa

Ropititsa eli Ropitsa (ven. Ра́битицы, Rabititsy) on kylä, samanniminen taajama ja maalaiskunta Leningradin alueen Volossovan piirissä Venäjällä. Se sijaitsee piirin keskiosassa Hatsinan ja Opoljan välisen maantien varrella, Hatsina–Iivananlinna-radan eteläpuolella. Kunnassa on asukkaita 1 500 henkeä (vuonna 2006).
Kunnan hallinnollinen keskus on Ropititsan kylä. Lisäksi siihen kuuluu samanniminen taajama sekä kolme muuta kylää: Rokottina (ven. Рогатино, Rogatino), Saahkonja (ven. Захонье, Zahonje) ja Tomoska (ven. Домашковицы, Domaškovitsy).
Ennen toista maailmansotaa seudulla asui venäläisten lisäksi inkerinsuomalaisia, jotka kuuluivat Moloskovitsan ja Kupanitsan luterilaisiin seurakuntiin.
Ropititsassa toimii maidontuotantoon erikoistunut maatalousyritys. Paikallinen nähtävyys on pyhän Georgioksen tsasouna Tomoskan kylässä.
Kunnan ja samalla myös kunnanhallinnon päämies on Grigori Grištšenko.
Rošal

Rošalin vaakuna
Rošal (ven. Роша́ль) on kaupunki Moskovan alueen itäosissa Venäjällä. Kaupunki sijaitsee Meštšoran alangolla Voimega-joen rannalla 156 kilometriä Moskovasta itään. Asukkaita oli 21 272 henkeä (vuonna 2010).
Kaupunki on saanut alkunsa vuonna 1916 rakennetun ruutitehtaan työläisasutuksesta, jonka nimenä oli aluksi Krestov Brod. Vuonna 1918 paikkakunta nimettiin uudelleen lokakuun vallankumoukseen osallistuneen Semjon Rošalin mukaan. Kaupunginoikeudet se sai vuonna 1940.
Neuvostoaikana kaupungin suurin yritys oli ammustehdas, joka suljettiin 1990-luvulla.
Ronja

| Ronja |
| --- | --- |
Nimipäivä:   
– suomenkielinen:  4. helmikuuta
– ruotsinkielinen:  4. helmikuuta
– ortodoksinen:  epävir. 25. kesäkuuta
Muunnelmia:  –
Vastineita eri kielissä:  Ronia, Ronya
Nimen alkuperä:  saamelainen Juronjaure, Veronika tai Matrona
Infobox OKNimi-testi OK: 
Ronja on kansainvälinen naisen etunimi.
Ronja-nimellä on monta alkuperää. Kirjassaan Ronja, ryövärintytär nimeä käyttänyt ruotsalainen lastenkirjailija Astrid Lindgren on kertonut muodostaneensa nimen saamelaisesta järvennimestä Juronjaure. Venäjällä Ronja on kutsumamuoto miehen nimestä Myron, joka merkitsee tuoksuvoidetta ja "pyhällä voiteella voitelijaa". Joissakin yksittäistapauksissa nimeä on käytetty Veronikan ja Matronan kutsumamuotona.
Suomessa nimen suosio kasvoi 1980- ja 1990-luvuilla voimakkaasti. Nimi lisättiin sekä suomenkieliseen että ruotsinkieliseen almanakkaan vuonna 2000.
Digi- ja väestötietoviraston tietojen mukaan vuoden 2019 loppuun mennessä Ronja-nimi on annettu noin 5 500 naiselle ja alle 15 miehelle.
Tunnettuja Ronjia

Ronja Alatalo (s. 1999), suomalainen lapsinäyttelijä
Ronja Aronsson (s. 1997), ruotsalainen jalkapalloilija
Ronja Arvilommi, suomalainen lapsinäyttelijä
Ronja Grönblom (s. 2000), suomalainen kilpapurjehtija
Ronja Heikkiniemi (s. 1998), suomalainen lentopalloilija
Ronja Holopainen, suomalainen nuorisoaktivisti,
Ronja Isokääntä (s. 2000), suomalainen jalkapalloilija
Ronja Koskela (s. 2003), suomalainen keskimatkojen juoksija
Ronja Niemi (s. 2004), suomalainen salibandyn pelaaja
Ronja Pahaoja, aik. Ronja Oja (s. 1992), suomalainen vammaisurheilija ja tietojenkäsittelytieteilijä
Ronja Salmi (s. 1993), suomalainen kirjailija, yrittäjä ja juontaja
Ronja Savolainen (s. 1997), suomalainen jääkiekkoilija ja olympiamitalisti
Ronja Stanley (ent. Gullichsen), Ronya (s. 1991), suomenruotsalais-brittiläinen laulaja
Kuvitteellisia Ronjia

Ronja Ryövärintytär, päähenkilö Astrid Lindgrenin samannimisessä kirjassa
Ronja Rouhiainen, Pamela Tolan roolihahmo televisiosarjassa Kotikatu
Jari Rosberg

Jari Rosberg (s. 7. marraskuuta 1950 Turku) on suomalainen jääkiekkoilija. Hän pelasi SM-sarjassa vuosina 1970–1972.
Rosberg edusti SM-sarjaurallaan Kiekko-67:ää kaudella 1970–1971 ja Turun Palloseuraa kaudella 1971–1972. Hän pelasi SM-sarjassa yhteensä 48 ottelua, joissa hän teki yhteensä yhden maalin.
Ronny

| Ronny |
| --- | --- |
Nimipäivä:   
– suomenkielinen:  –
– ruotsinkielinen:  5. syyskuuta
– ortodoksinen:  –
Muunnelmia:  Roni
Vastineita eri kielissä:  Rony, Ronnie
Nimen alkuperä:  Ronald
Infobox OKNimi-testi OK: 
Ronny on miehen etunimi, alkujaan englantilainen, mutta myös Keski-Euroopassa yleistynyt Ronald-nimen lyhennetty muoto.
Suomessa nimi Ronny on Digi- ja väestötietoviraston tietojen mukaan annettu vuoden 2019 loppuun mennessä noin 700 henkilölle. Ronnyn samoin kuin Ronaldin nimipäivä on suomen­ruotsalaisen kalenterin mukaan 5. syyskuuta.
Tunnettuja Ronny-nimisiä

Ronny Ackermann (s. 1977), saksalainen yhdistetyn hiihtäjä ja maailmanmestari
Ronny Fredrik Ansnes (1989–2018), norjalainen maastohiihtäjä
Ronny Cox (s. 1938), yhdysvaltalainen näyttelijä, laulaja, lauluntekijä ja kitaristi
Ronny Deila (s. 1975), norjalainen jalkapalloilija ja valmentaja
Ronny Heberson Furtado de Araújo (s. 1986), brasilialainen jalkapalloilija
Ronny Gaspercic (s. 1969), belgialainen jalkapallomaalivahti
Ronny André Hafsås (s. 1985), norjalainen maasto- ja ampumahiihtäjä
Ronny Heer (s. 1981), sveitsiläinen yhdistetyn hiihtäjä
Ronny Holf, norjalainen karateka
Ronny Johnsen (s. 1969), norjalainen jalkapalloilija
Ronny Jordan (1962–2014), brittiläinen kitaristi
Ronny Levy (s. 1966), israelilainen jalkapalloilija ja valmentaja
Ronny Nikol (s. 1974), saksalainen jalkapalloilija
Ronny Nouwen (s. 1982), arubalainen jalkapalloilija
Ronny Rosenthal (s. 1963), israelilainen jalkapalloilija
Ronny Roslöf (s. 1989), suomalainen näyttelijä
Ronny Teuber (s. 1965), saksalainen jalkapallomaalivahti
Ronny Turiaf (s. 1983), ranskalainen koripalloilija
Ronny taiteilijanimenä

Ronny, oik. Aatos Bollström (k. 1971), suomalainen Ronny and The Loafers -yhtyeen laulaja
Robin Hood populaarikulttuurissa

Tämä on luettelo nykyajan populaarikulttuurin teoksista, jotka käsittelevät englantilaista lainsuojatonta Robin Hoodia.
Kirjoja

Walter Scott: Ivanhoe.  (Ivanhoe, 1820.) Vuonna 1930 ilmestyneen Suonion käännöksen pohjalla lyhentänyt ja kielellisesti korjannut Olli Nuorto. 5. painos (1. painos 1954)  Helsinki:  WSOY, 2000.  ISBN 951-0-24979-3  (1. suomennos 1870)
Alexandre Dumas: Robin des bois (1839)
Pierce Egan: Robin Hood and Little John: or, The merry men of Sherwood forest (1840)
William Hall Clawson: The gest of Robin Hood (1909)
John Finnemore: Robin Hood.  ((The Story of Robin Hood and His Merry Men, 1909.) Suom. Lauri Lahikainen)  Helsinki:  Minerva, 2012.  ISBN 978-952-492-640-9  (1. suomennos 1926)
John O- Erikcsson: "Robin Hoodin seikkailut"  Alkup.ruotsinkielinen (1924)
Televisio- ja minisarjoja

1953: Robin Hood
1955–1960: Robin Hoodin seikkailuja (The Adventures of Robin Hood), brittiläinen tv-sarja
1956: Robin Hood, brasilialainen tv-sarja
1966–1969: Rocket Robin Hood, tv-sarja: vuoteen 3000 sijoittuva Robin Hood -muunnelma
1975: When Things were Rotten, komediasarja
1975: The Legend of Robin Hood
1984–1986: Robin – Sherwoodin sankari (Robin of Sherwood), brittiläisen ITV-kanavan tv-sarja, jota on esitetty myös Suomen televisiossa.
1989–1994: Maid Marian and her Merry Men, brittiläinen lastensarja
1997–1999: Robin Hoodin seikkailut (The New Adventures of Robin Hood)
2006–2009: Robin Hood, BBC:n tv-sarja